Michael Brandsegg-Nygård

**Michael Brandsegg-Nygård** (født 2005) er en norsk ishockeyspiller som spiller for den amerikanske klubben Detroit Red Wings i National Hockey League (NHL). Han har tidligere spilt for  i den norske Eliteserien, for Mora IK og Skellefteå AIK i Hockeyallsvenskan og for Grand Rapids Griffins i AHL. 

Han ble draftet av Detroit Red Wings som nummer 15 i NHL Entry Draft 2024. Han ble dermed den første nordmannen noensinne til å bli draftet i første runde. Han debuterte i NHL i 2025 som tiende nordmann i NHL.

Han har spilt på det norske landslaget på U18-, U20- og seniornivå og debuterte på A-landslaget ved ishockey-VM 2024.

Han er sønn av den norske ishockeyspilleren Kjell Richard «Ricky» Nygård som har spilt nærmere 750 kamper for Vålerenga.

## Karriere
### Tidlig karriere
Michael viste tidlig fram sitt lovende talent, allerede som 13-åring spilte han fire kamper for Vålerenga u16 og endte opp med tre målpoeng (2 mål 1 assist). Som 14-åring spilte han 15 kamper for Vålerenga U18 hvor han endte med 7 målpoeng (3 mål og 4 assist), for Vålerenga U16 spilte han 15 kamper og endte på 30 målpoeng (14 mål og 16 assist).  

Neste sesong, da han fylte 15, fikk han sin debut for Vålerenga U21, og selv om han bare spilte to kamper i en sesong hvor covid 19 stoppet sesongen, imponerte han stort for Vålerenga U18, hvor han endte med 21 målpoeng (16 mål og 5 assist) på bare åtte kamper. Neste sesong er sesongen hvor Michael får gjennombruddet, han får sjansen til å spille fast u20 allerede som 15 åring denne sesongen kom poengene til Michael hvor han på 7 u18 kamper fikk han 19 målpoeng (10 mål 9 assist) på u20 nivå var prestasjonene større. På 25 kamper endte Michael på hele 42 poeng (24 mål 18 assist) men ett av de største høydepunktet i Michael sin hockey karriere kom i NM finalen med U20 hvor han i overtid scorer målet som gjør at Vålerenga U20 vinner Norges Mesterskapet i ishockey. Det å vinne NM med U20 var ikke det eneste høydepunktet for Michael denne sesongen, allerede en måned etter å ha fylt 16 gjorde Michael sin A-lags debut, Michael fikk 8 kamper på A-laget og med svært lite spilletid i de fleste kampene fikk Michael aldri sitt første mål for moderklubben. 

### Et svensk eventyr
Etter en enorm fjoråsesong var alle spente på om Michael kom til å signere en kontrakt med Vålerenga sitt A-lag,eller ta steget ut av lille hockeyNorge og til en klubb i utlandet. Valget Michael tok var å flytte hjemmefra og flytte inn i en leilighet i Mora sammen med kompis og lagkamerat Lukas Pettersen Finkenhagen. Mange trodde at Michael ville bruke litt tid på å bli vant til det å bo alene og å spille i en helt ny og ukjent liga, men som Michael alltid gjør viser han hvor god han er,før julen 2022 hadde Michael 29 målpoeng (13 mål 16 assists) på 26 kamper i Sveriges hardeste juniorliga U20. Kun en uke etter at Michael fylte 17 fikk han beskjed om at han skulle være med Mora sitt A-lag og få gjøre sin debut i HockeyAllsvenskan,nest høyeste nivået i svensk hockey. Michael viste seg bra fram og har siden debuten fått 11 kamper hvor han står med 3 poeng (1 mål og 2 assist). 

### NHL
Han ble draftet av Detroit Red Wings som nummer 15 i NHL Entry Draft 2024. Han ble dermed den første nordmannen noensinne til å bli draftet i første runde. Han ble deretter utlånt til Skellefteå AIK i Svenska hockeyligan (SHL). 

Han fikk sin debut i NHL for Detroit Red Wings mot Montreal Canadiens natt til fredag 10. oktober 2025. Han ble den tiende nordmannen i NHL. 

### Landslaget
Ingen innenfor Norsk hockey hadde glemt hvem Michael var, etter en ordentlig bra start i Mora ble Michael sammen med sin lagkamerat Petter Vesterheim tatt ut til Norges A-Landslag i Meca hockeygames kun en måned etter 17 årsdagen. Michael imponerte stort selv om han endte med 2 kamper og ingen målpoeng. Men det var ikke alt han skulle med det norske hockeylandslaget denne sesongen siden 1 måned senere var det duket for U20 vm hvor vinneren av turneringen rykker opp til den største divisjonen og kommer til å møte de største hockeynasjonene i verden. Turneringen startet ikke helt som Michael skulle ønske men tar seg opp etterhvert og viser seg fram i den kampen det gjelder mest, nemlig Norge mot Kasakhstan, dette er en kamp hvor Norge trenger å vinne eller spille uavgjort for å rykke opp, og på tross av at Michael kanskje ikke hadde den turneringen han ønsket får han 3 viktige målpoeng (1 mål 2 assist) i en 5-3 seier som var mer en nokk for at Norge Skulle klare å rykke opp til A VM i 2023.

## Referanser


## Eksterne lenker
*Nitten: https://www.nitten.no/blogg/michael-17-debuterte-for-mora-egentlig-litt-overrasket
*Tv2: https://www.tv2.no/a/15356007
*https://www.tv2.no/a/15262039
*VårtOslo: https://vartoslo.no/allsvenskan-bydel-gamle-oslo-jordal-amfi/valerenga-gutten-michael-17-med-hockeysukess-i-sverige-det-har-gatt-mye-raskere-enn-jeg-dromte-om/415400
*